kardosdrur/scandi-wiki huggingface dataset:
Tonemester

En tonemester er den person der har ansvaret for at efterarbejde en films lyd. En tonemester leder alle lydteknikerne både under optagelserne og når filmen skal redigeres. Tonemesterens job er ikke kun at optage lyd, men også at gøre den til billeder. En tonemester kan manipulerer med lyd og billede, så de to ting passer sammen. Man kan inddele lydefterarbejdsprocessen i fire kategorier, reallyd, foley, effektlyde og atmosfærelyde. Reallyd eller 100% som det også kaldes, er den lyd man optager på settet sammen med billederne. Foley er lyd optaget i et studie efter filmen er klippet færdig såsom skridt, tøj osv. Effektlyde er effekter såsom skud eller bilsammenstød som ikke kan genskabes i folyerummet. Og sidst Atmosfærelyde som er med til at sætte scenen eks. fuglekvidder eller undervandslyde.

Henvisninger

Noter 
 Tonemester-uddannelsen  på Det Kongelige Danske Musikkonservatorie, hentet d. 29. januar 2020
  på uddanelsesGuiden, hentet d. 11. januar 2021

Filmfolk
Stillingsbetegnelser
Filmhold
Vellerup (Frederikssund Kommune)

Vellerup er en gammel landsby med et sommerhusområde kaldet Vellerup Sommerby i Hornsherred med Vellerup Sommerby . Vellerup er beliggende ved Isefjord på Hornsherred syv kilometer vest for Skibby og 21 kilometer sydvest for Frederikssund. Byen tilhører Frederikssund Kommune og er beliggende i Region Hovedstaden.

Sommerhusbyen ligger ud til kysten, mens landsbyen ligger ind mod landet. Vellerup er beliggende i Vellerup Sogn og Vellerup Kirke ligger i byen.

Kilder 

Byer i Frederikssund Kommune
Sønderby (Frederikssund Kommune)

Sønderby er en landsby i Nordsjælland med . Sønderby er beliggende ved Roskilde Fjord i Selsø Sogn på Hornsherred seks kilometer øst for Skibby og 17 kilometer syd for Frederikssund. Byen tilhører Frederikssund Kommune og er beliggende i Region Hovedstaden.

Øst for Sønderby er der færgeoverfart til Eskilsø.

Kilder 

Byer i Frederikssund Kommune
Lærke Larsen

Lærke Sirii Vincent From Larsen, kendt som Lærke Larsen (født 21. april 1978) er en dansk military-udøver, der er fem gange dansk mester i .

Baggrund 
Hun er opvokset i Nordjylland ved Jammerbugt kommune på hendes far og træner Finn Larsens gård, nu kendt som Klithuse Military Klub (KMK) og stutteri. 

Lærke Larsen har en bachelor i sociologi fra Aalborg Universitet.

Karriere 
Finn Larsen har avlet hesten Bror Bally, som blev den første hingst, som Dansk Varmbold kårede på præstationer. Hun fik sin første pomy Buster som syvårig. Hoppen Bad Bally (et føl af Bror Bally) købte Larsen af familien, da hun var 13 og red hende i de næste 11 år. Med Bad Bally vandt hun fem danske mesterskaber, EM-sølv som 15-årig og NM-guld samt flere internationale sejre. Bad Bally blev dog senere for gammel, hvilket blandt andet var grunden til, at hun vandt færre titler mellem 2000 og 2006. Ved DM i 2006 vandt hun atter DM i military, som hun vandt med sin nye hest Calypso Sun.

I 2000 modtag Lærke Gunner Nu fondens legat for at være en ambassadør for sporten og kommende talent. I tiden omkring 2007 holdt et brækket hende ude af sporten i næsten et år.

I sensommeren 2009 flyttede Lærke Larsen til København. Samtidig startede hun Calypso Sun ved EM i Fontainebleau.

Titler

Junior 
1 gange dansk mester

Senior 
 DM i military: 1997, 1998, 1999, 2000, 2006

Anden virke 
Hun skriver for Hest-Online.

Referencer

Eksterne henvisninger 
 Lærke Larsen Hjemeside 
 Lærke Larsen Blog 

Ryttere fra Danmark
Personer fra Aalborg
Militaryryttere
Vellerup

Vellerup kan henvise til flere stednavne i Danmark:
 Vellerup (Frederikssund Kommune) – landsby og sommerhusby i Vellerup Sogn
 Vellerup (Tønder Kommune) – bebyggelse i Agerskov Sogn
 Vellerup Mark – bebyggelse i Agerskov Sogn
 Vellerup Sogn – sogn i Frederikssund Kommune
 Vellerup Ådalen – lokalitet i Lejre Kommune
Petropavlovsk (1864)

Det russiske panserskib Petropavlovsk blev påbegyndt i 1861 som en skruefregat på 5.212 tons. På samme tidspunkt var både Frankrig og Storbritannien gået i gang med at bygge panserskibe, som med ét slag gjorde de gamle træskibe forældede. I Rusland besluttede man derfor i 1862, at Petropavlovsk skulle bygges færdig som panserskib. Det bliver ofte omtalt som søsterskib til Sevastopol, men var højst en halvsøster, da det var noget bredere og havde mindre dybgang. Navnet henviser til byen Petropavlovsk-Kamtjatskij, grundlagt i 1740 under den 2. Kamtjatka-ekspedition.

Tjeneste 

Skibet hejste kommando i 1865, men kombinationen af træskib og pansring var imidlertid ikke specielt holdbar. I 1878 blev tømmeret betegnet som "usundt" og Petropavlovsk udgik af tjeneste omkring 1885.

Litteratur 

 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Jane, Fred T., The Imperial Russian Navy, London, 1899. Findes på archive.org

Noter 

Slagskibe fra Rusland
Panserskibe
Mats Jansson

Mats Jansson (født 17. december 1951 i Sala, Västmanlands län) er en svensk erhvervsleder, der siden 1. januar 2007 har været koncernchef i SAS Group, bestyrelsesformand for SAS Danmark A/S og siden 2008 bestyrelsesmedlem i Danske Bank.

Jansson er uddannet i økonomi, sociologi og kulturgeografi fra Örebro Universitet i 1973 og blev samme år ansat i ICA AB. Her var han bl.a. direktør i ICA Partihandel Norr (1989-1990) og i ICA Detaljhandel (1990-1994). Han har også være direktør i Catena (1994-1999), Fazer (1999-2000), Axfood (2000-2005) og Axel Johnsson AB (2005-2006). 

Siden 1985 har han været gift og  har 4 børn.

Kilder og henvisninger

Erhvervsfolk fra Sverige
Personer med tilknytning til SAS Group
Jimmie Åkesson

Per Jimmie Åkesson (født 17. maj 1979 i Ivetofta, Skåne län) er en svensk politiker, der siden 2005 har været formand for Sverigedemokraterna. Siden 1998 har han været medlem af kommunalbestyrelsen i Sölvesborgs kommun. Åkesson har læst statskundskab ved Lunds Universitet.

Biografi 

Jimmie Åkesson voksede op i Valje i Sölvesborgs kommun i Blekinge län.

Begyndende politisk karriere 

Efter at have været medlem i Moderata Ungdomsförbundet i en periode, angiveligt ikke på grund af deres politik men mere af sociale grunde, meldte han sig i 1995 ind i Sverigedemokraterna. Engagementet i rigspolitikken blev indledt i 1997, da han blev valgt til medlem af partiledelsen. Siden det har han haft flere tillidshverv, blandt andet inden for partiets PR-enhed og som leder for programkomiteen. Efter valget i 1998 var han med til at genopbygge Sverigedemokratisk Ungdom, hvor han først blev næstformand, der efter formand 2000–2005. Han har siddet i Sölvesborg kommunalbestyrelse siden 1998.

Partileder for Sverigedemokraterna 

Efter indre stridigheder i Sverigedemokraterna blev Åkesson foreslået af valgkomiteen som ny partileder i 2005. Ved årsmødet den 7. maj 2005 vandt Åkesson over den tidligere partileder Mikael Jansson med stemmetallet 91–50. Åkesson var fra og med sommeren 2005 heltidsansat som partileder. Før han blev politiker på heltid, studerede han blandt andet statsvidenskab, forskningspolitik, forvaltningsret, økonomisk historie, filosofi, nationaløkonomi og samfundsgeografi ved Lunds universitet.

Islamkritisk debatindlæg 

Den 19. oktober 2009 offentliggjorde Aftonbladet et islamkritisk indlæg af Jimmie Åkesson på sin debatside. Debatartiklen hævdede, at forskellige aspekter af islam var det "största utländska hotet mot Sverige sedan andra världskriget." Aftonbladets redaktion havde givet artiklen overskriften "Muslimerna är vårt största utländska hot". Debatartiklen vakte megen opmærksomhed. Jimmie Åkesson mødte næringsministeren og vicestatsminister Maud Olofsson i en direkte sendt debat på SVT i anledning af debatartiklen. Centrum mot rasism anmeldte artiklen som hets mod folkegruppe, men de fik ikke medhold i, at indholdet i artiklen var det, og det blev besluttet ikke at indlede en forundersøgelse. Opinionsmålerne United Minds og Synovate konstaterede i deres respektive opinionsmålinger i oktober måned, at Åkessons debatartikel fik Sverigedemokraternas støtte hos vælgerne til at vokse.

I februar 2010 refererede tidsskriftet DSM en undersøgelse, som viste, at Jimmie Åkesson var Sveriges niende vigtigste opinionsdanner i løbet av 2009, i henhold til ca. 150 af Sveriges lederskribenter, debatredaktører, kronikører og samfundsdebattanter.

Rigsdagsmedlem 

I riksdagsvalget 2010 var Åkesson på førstepladsen på Sverigedemokraternas riksdagsliste. Partiets fremgang ved valget resulterede i, at Åkesson blev valgt ind i Riksdagen fra valgkredsen for Jönköpings län på plads nummer 326. Som nyvalgt rigsdagsmedlem blev Åkesson medlem i Krigsdelegationen.

Privat 

Åkesson er samboende med SD-politikeren Louise Erixon, datter af riksdagsmedlem Margareta Sandstedt. Parret har en søn sammen (født 2013).

Noter 

Politikere fra Sverige
Rochester (New York)

Rochester er en amerikansk by og administrativt centrum i det amerikanske county Monroe County i staten New York. I 2009 havde byen et indbyggertal på .

Byen ligger ved udløbet af  Genesee-floden i Lake Ontario, omkring 110 km øst for byen Buffalo.

Kendte personer fra Rochester 
 George Eastman
 Manuel Rivera-Ortiz
 Steve Gadd

Referencer

Eksterne henvisninger 

 Officielle hjemmeside

Byer i New York
Pannonien (floraområde)

Pannonien er et landskabsområde med ensartede klimaforhold og derfor også med en ensartet flora. Klimaet er fastlandspræget, dvs. koldt og snerigt om vinteren og varmt og tørt om sommeren. Da de ægte steppeområder slutter ved Alpernes nordøstlige udløbere, trækkes grænsen mellem Centraleuropas floraprovins mod vest og den Pontiske floraprovins mod øst lige netop dér, øst for Wien. Det vestligste område af den Pontiske provins er opkaldt efter den tidligere, romerske provins, Pannonien.

Det pannoniske floraområde omfatter den ungarske lavslette og de tilgrænsende områder af Ungarn, Serbien, Rumænien, Slovakiet, Mähren og Østrig. Klimaet ligner ganske vist det, der er i Ukraine øst for Karpaterne, men det er mindre fastlandspræget og muliggør kun dannelse af isolerede områder med skovsteppe. I dette område findes en righoldig flora af lyskrævende og tørketålende buske, stauder, løgvækster og græsser.

Ofte betragtes både den transylvanske højslette og sænkning ved Lučenec (som begge egentlig tilhører Karpaterne) samt nogle andre lavlandsområder som en del af Pannonien, når man ser på floraforholdene. Desuden bruges udtrykket pannonisk også i en udvidet betydning om alle småbiotoper, hvor der findes tilsvarende klimaforhold (eventuelt bare mikroklimatiske forhold) eller en tilsvarende flora. Derfor ser man ordet brugt om f.eks. østsiden af Harzen, de høje, østvendte skråninger af Vogeserne eller sågar om forholdene på de sydvendte skråninger af Røsnæs.

Inddeling 
Den egentlige, pannoniske slette deles i to større dele. Det mindre, nordvestlige område kaldes den Vestpannoniske slette, mens den større, sydøstlige del kaldes for den Østpannoniske slette. De to områder deles yderligere i nogle mindre:

 Den vestpannoniske slette
 Lavlandet ved Wien
 Den lille ungarske slette (Burgenland og området omkring Sopron, Győr og Esztergom)
 Den østpannoniske slette
 Den store ungarske slette (med byerne Budapest, Szeged og Debrecen)
 De isolerede, pannoniske bjerge (f.eks. mellem Kaposvár og Pécs)
 Bakkelandet sydøst for Donau
 Lavlandet langs Mura og Drava

Karakterplanter fra den pannoniske flora

Litteratur 

 A. Borhidi, J. Csiky, B. Kevey, Zs. Molnár og R. Pál: (2005): Origin, present and future of the flora and vegetation in Pannonian protected areas, i XVII. International Botanical Congress, 2005, side 124.
 Stanislav David, Henrik Kalivoda, Eva Kalivodová, Jozef Steffek m.fl.: Xerotermné biotopy Slovenska, 2007,  Se teksten online 
 H. Ellenberg m.fl.: Zeigerwerte von Pflanzen in Mitteleuropa i Scripta geobotanica, 1992, 18, side side 258 ff.
 David G. Frodin: Guide to Standard Floras of the World, 2001,

Eksterne links 

 Milan Chytrý (red.): 17th International Workshop. European Vegetation Survey  

Note

Økologi
Botanik
Alessandra Ambrosio

Alessandra Corine Ambrósio (født 11. april 1981 i Rio Grande do Sul, Brasilien) er en brasiliansk model.

Karriere 
Ambrosio begyndte som model allerede, da hun var 12 år gammel. Hendes første større job som model var for det brasilianske tidsskrift Elle.

Hun har siden arbejdet for forskellige tøjmærker, herunder Christian Dior, Giorgio Armani, Oscar de la Renta, Gucci, Calvin Klein og Ralph Lauren.

Hun har gået model for adskillige designere, såsom Prada, Fendi, Christian Dior, Ralph Lauren, Giorgio Armani og Oscar de la Renta.

Hun har optrådt på over 50 internationale magasinforsider, herunder Cosmopolitan, Elle, Harper's Bazaar, Marie Claire, Vogue, og hun var den eneste model, der blev vist på forsiden af Glamour i USA i 2006.

Ambrosio er bedst kendt for sit arbejde med Victoria's Secret. Hun var med i Victoria's Secret Fashion Show for første gang i 2000 og blev valgt som den første topmodel for en af virksomhedens produktlinjer i 2004.

Privat 
Ambrosio bor i øjeblikket skiftevis i New York og i Brasilien. Da hun først ankom til New York, lånte Gisele Bündchen hendes lejlighed i to uger, og Adriana Lima hjalp hende med at oversætte fra engelsk.

Ambrosio og hendes forlovede, forretningsmanden Jamie Mazur fik den 24. august 2008 deres første barn, en datter ved navn Anja Louise Ambrosio Mazur. Hun fødte hendes andet barn, sønnen Noah Phoenix Ambrosio Mazur den 7. maj 2012.

Eksterne henvisninger 

 Alessandra Ambrosios officielle hjemmeside
 

Fotomodeller fra Brasilien
Emmentaler

Emmentaler er en fast ost, der stammer fra Emmental i Kanton Bern i Schweiz. Osten fremstilles af komælk, er medium-hård og kendes på sine store huller. Smagen er pikant og nøddeagtig uden at være direkte stærk. Emmentalerost modnes 2-14 måneder og har et mindst 45% fedtindhold.

Navnet Emmentaler er ikke beskyttet, hvorfor der i dag produceres oste af emmentalertypen i næsten alle osteproducerende lande.

Oste
Mad fra Schweiz
Universidad Nacional Autónoma de México

Universidad Nacional Autónoma de México, forkortet UNAM, er med sine ca. 300.000 indskrevne studerende det største universitet i Mexico og samtidig et af verdens største.

Universitetet blev etableret 21. september 1551. Det regnes i dag som et af de vigtigste i den spansktalende verden. Hovedcampusset er beliggende i Coyoacán i den sydlige del af Mexico City.

Universitet har siden 2007 været på UNESCOs verdensarvsliste

Eksterne henvisninger
 Universitetets hjemmeside

Etableret i 1551
Universiteter i Mexico
Mexico City
California State University

California State University (CSU) er et statstligt universitetssystem i Californien, USA. CSU består af 23 campusser med til sammen 417.000 studerende, hvilket gør det til USA's største universitetssystem målt på antallet af indskrevne. Universitetet udbyder i alt over 1.800 uddannelser fordelt på 240 fag.

Universitetet blev grundlagt i 1857 og fokuserer i modsætning til det mere elite- og forskningstunge University of California på grundlæggende og professionsrettede uddannelser på bachelor- og masterniveau. Som konsekvens heraf tildeler CSU ikke doktorgrader. CSU uddanner omkring 60 procent af lærerne i Californien.

Eksterne henvisninger 

 California State Universitys hjemmeside

Etableret i 1857
Universiteter i Californien
Food and Drug Administration

Food and Drug Administration (FDA) (engelsk for 'Fødevare- og Lægemiddelforvaltningen') er USA's føderale fødevare- og lægemiddelmyndighed. 

FDA blev grundlagt i 1906 og er organiseret som en styrelse under sundhedsministeriet, har ansvaret for fødevarer (både for mennesker og dyr), kosttilskud, lægemidler (for mennesker og dyr), kosmetik, medicinsk udstyr og blodprodukter. 

FDA har spillet en væsentlig rolle for bedre mad- og lægemiddelsikkerhed og for at sikre at effekten af lægemidler er tilstrækkeligt videnskabeligt dokumenteret. Den måske største triumf var afvisningen af thalidomid i 1960'erne; et medikament, der viste sig at resultere i alvorlige misdannelser, når det blev anvendt af gravide. I modsætning til mange lande i Europa, herunder Danmark, godkendte USA aldrig stoffet.

Myndigheden har fået kritik for at være for bureaukratisk, for at fordyre lægemidler og forårsage, at de kommer unødvendigt sent på markedet. Særligt kritiserer udenlandske aktører FDA for at favorisere amerikanske medicinalvirksomheder.

Eksterne henvisninger 
 FDA's hjemmeside 

Etableret i 1906
USA's myndigheder
William Walker Stockfleth

William Walker Stockfleth kan henvise til flere personer:

 William Walker Stockfleth (søofficer) (1737-1818) – dansk søofficer
 William Walker Stockfleth (amtmand) (1802-1885) – dansk amtmand og politiker
Frederik Christian Essemann

Frederik Christian Essemann (16. december 1877 i Viborg – 9. marts 1954) var en dansk officer i hæren, der havde kommandoen over Jydske Division ved Danmarks besættelse 1940.

F.C. Essemann var søn af købmand F. C. Essemann (død 1877) og hustru Oline f. Bering (død 1908). Han blev sekondløjtnant i Fodfolket 1899, premierløjtnant 1901, kaptajn 1914, stabs­chef ved Sønderjydske Kommando 1920-23, tjenstgørende ved Generalstaben og hos generalinspektøren for Fodfolket 1923-27, skoleofficer ved Hærens Officerskole 1927-29, oberstløjtnant 1929, oberst 1931 og chef for 7. Regiment samme år. Han blev chef for 2. Regiment 1934, chef for Jydske Division 1937 og generalmajor samme år. Han stod til rådighed for Krigsministeriet 1941 og tog afsked samme år. Han var Kommandør af 1. grad af Dannebrog og Dannebrogsmand.

Gift 20. marts 1908 med Betty E., f. 30. august 1884.

Kilder 
 Kraks Blå Bog 1949 

Generalmajorer fra Danmark
Danskere i 1900-tallet
Personer fra Viborg
Danskere i 2. verdenskrig
Kommandører af 1. grad af Dannebrog
Personer i Kraks Blå Bog (afdøde)
Hans Rolsted

Hans Aage Rolsted (20. maj 1884 i København – 24. maj 1966) var en dansk officer i hæren, der havde kommandoen over Sjællandske Division ved Danmarks besættelse 1940. Han var den danske regerings repræsentant over for og forhandler med den herværende tyske værnemagt fra 1941 indtil sammenbruddet af samarbejdspolitikken i juni 1943, hvorefter han blev interneret 1943.

Hans Rolsted var søn af forstander E.V. Rolsted og hustru Clara F. Pedersen. Han blev premierløjtnant af artilleriet 1905, i Frankrig for at studere fransk bl.a. ved universitetet i Grenoble 1908, officersskolens ældste klasses artillerikursus, artilleriteknisk kursus og generalstabskursus 1909-13, blev kaptajn 1918 og batterichef ved 4. artilleriafdeling, adjudant hos generalinspektøren for artilleriet, skoleofficer ved Hærens Officersskole, kaptajn af Generalstaben 1928, chef for Generalstabens generalstabskvarter. Han gjorde tjeneste i den norske hær 1920 og i den franske hær 1927, gennemgik den franske, taktiske artillerihøjskole i Metz, blev oberstløjtnant og chef for 1. artilleriafdeling 1930, oberstløjtnant af Generalstaben og stabschef ved Sjællandske Division 1932, overværede de svenske hærøvelser 1935, blev oberst af Generalstaben 1936, chef for 1. feltartilleriregiment samme år, gjorde tjeneste ved det norske feltartilleriregiment nr. 2 samt overværede de norske vinterøvelser 1937, blev generalinspektør for artilleriet 1938 og generalmajor og chef for Sjællandske Division 1939. Han var chef for Generalstaben 1941-45, blev generalinspektør for artilleriet 1945, militærattaché ved den kgl. danske ambassade i Stockholm samme år og ved ambassaden i Oslo fra 1946. Han tog afsked 1949.

Rolsted var lærer i Officersskolens specialklasse 1923-39, bl.a. i generalstabskursus i taktik, troppeføring, strategi og generalstabstjeneste m. m.; formand for Det krigsvidenskabelige Selskabs bestyrelse 1941-45, medstifter af Dansk Artilleri-Tidsskrift 1914; æresmedlem af Feltartilleriforeningen og af Fæstningsartilleriforeningen. Han blev tildelt Det Klubienske Mindelegat 1938 og var Kommandør af 1. grad af Dannebrog og Dannebrogsmand.

Han skrev følgende militære lærebøger: Hærorganisation 1. del (1924), 2. del (1926), Artilleriets Kampforhold (1928), Generalstabstjenesten i Felten 1. del (1933), Landgangsoperationer (1936) samt talrige afhandlinger i den militære faglitteratur.

Han blev gift 8. juli 1915 med Gerda R. f. 6. marts 1889 i Fredericia, datter af dyrlæge Niels Ousen (død 1899) og hustru Alfrede f. Møller (død 1923).

Kilder 
 Kraks Blå Bog 1957

Generalmajorer fra Danmark
Danskere i 1900-tallet
Personer fra København
Danmark under 2. verdenskrig
Faglitterære forfattere fra Danmark
Danskere i 2. verdenskrig
Kommandører af 1. grad af Dannebrog
Personer i Kraks Blå Bog (afdøde)
Artilleriofficerer fra Danmark
Dansksprogede forfattere fra Danmark
Lærebogsforfattere fra Danmark
Svend Schjødt-Eriksen

Svend Poul Schjødt-Eriksen (22. januar 1905 i Aalborg – 7. januar 1977 i Hellerup) var en dansk officer, som spillede en kontroversiel nøglerolle i den danske hær under Besættelsen.

Han blev premierløjtnant 1930, kaptajn 1941, oberstløjtnant 1949 og oberst 1956.

Schjødt-Eriksen var medlem af Danmarks Nationalsocialistiske arbejderparti, DNSAP fra den 28. juni 1940, da de tyske hære havde fremgang i Europa, til 30. november samme år (en udmeldelse er dog ikke registreret i Bovrup-Kartoteket). Formanden for Danmarks Kommunistiske Parti, Poul Emanuel, blev i 1960 dømt for injurier for at have kaldt Schjødt-Eriksen for nazist.

Under Besættelsen var han en del af Den lille Generalstab, hvor han var leder af den militære efterretningstjeneste og af våbenimporten til Sjælland 1944-45. På Viggo Hjalfs foranledning sørgede han for, at en leverance fra Sverige af 3000 Husqvarna maskinpistoler primært blev distribueret til hærens O-grupper, som først skulle indsættes ved en allieret invasion i Danmark eller ved et tysk forsøg på at fortsætte krigen på dansk territorium, og ikke til de aktive modstandsgrupper som BOPA og Holger Danske. Det mentes, at denne såkaldte skæve våbenfordeling skete for at imødegå risikoen for en kommunistisk magtovertagelse i Danmark i forbindelse med Tysklands sammenbrud. Ifølge Schjødt-Eriksen blev våbnene med politisk opbakning købt til den illegale hær og ikke til modstandsbevægelsen. Senere undersøgelser har vist, at våbenfordelingen var langt mindre skæv end oprindelig antaget. 

Schjødt-Eriksen var chef for 11. artilleriafdelingen 1949, chef for artilleriskydeskolen 1951, midlertidig generalmajor som chef for LAND-STAFF hos den øverstkommanderende for de fælles forsvarsstyrker i Nordeuropa 1956, chef for Københavns luftværns-artilleriforsvar 1958, men blev på grund af de kontroverser, der havde været omkring ham – og ikke mindst på grund af Jørgen Hæstrups omtale af ham i værket Hemmelig alliance – forbigået ved udnævnelsen til generalmajor 1959. Han stod i stedet til rådighed for generalinspektøren for artilleriet 1962 og tog sin afsked 1967. Han var lærer ved Forsvarsakademiets generalstabskursus og artillerikursus 1951-56.

Schjødt-Eriksen udgav 1976 bogen En udsat post. Erindringer fra besættelsestiden.

Han blev Ridder af Dannebrog 1950, af 1. grad 1956 og Kommandør 1967.

Han er begravet på Hellerup Kirkegård.

Enkelthenvisninger

Kilder 
 Kraks Blå Bog 1974
 Anders Høg Hansen: "En by – mange historier", Information, 18. maj 1998
 Officer i nazisternes tjeneste, Dagbladet Arbejderen, 3. november 2009
 Svend Schjødt-Eriksen, En udsat post. Erindringer fra besættelsestiden, Carit Andersens Forlag, København 1976, 

Danmark under 2. verdenskrig
Personer fra Aalborg
Den lille Generalstab
Danskere i 1900-tallet
Artilleriofficerer fra Danmark
Kommandører af Dannebrog
Personer i Dansk Biografisk Leksikon
Personer i Kraks Blå Bog (afdøde)
Selvbiografer fra Danmark
Marinus van der Lubbe

Marinus van der Lubbe (13. januar 1909 i Leiden – 10. januar 1934 i Leipzig) var en hollandsk kommunist og medlem af Communistische Jeugd Bond (forbundet af unge kommunister) siden 1925.

I forbindelse med Rigsdagsbranden 27. februar 1933, omtrent en måned efter at Adolf Hitler var blevet rigskansler i Tyskland, blev han kendt skyldig, dømt og henrettet for at have anstiftet branden.

Tysk ret ændrede i april 1967 dommen til otte års fængsel, men den blev i januar 2008 ophævet på baggrund af en lov om nationalsocialistisk uret.

Referencer 

Kommunister fra Holland
Personer henrettet ved halshugning
Personer myrdet af Nazityskland
Personer fra Leiden